Man doodgeskiet ná motor onklaar raak | Maroela Media
Man doodgeskiet ná motor onklaar raak
Nooddienste Sondag op die toneel. (Foto: Ambu-Link)
'n Man is Sondagmiddag in die weste van Pretoria ten aanskoue van familielede doodgeskiet, nadat hul motor langs die pad gaan staan het.
Xander Loubser, woordvoerder van Ambu-Link, het aan Maroela Media gesê die motor waarin die slagoffer, sy vrou, dié se suster en die egpaar se twee kinders onderweg was, het omstreeks 17:45 in E'skia Mphahlele-rylaan in die rigting van die stad onklaar geraak.
Luidens inligting wat die slagoffer se vrou aan Loubser verskaf het, het die familie vir sowat 'n uur langs die pad om hulp gewag toe ses onbekende mans hul stilstaande motor nader.
Die mans het die man van sy besittings beroof en doodgeskiet, waarna hulle in die rigting van nabygeleë bosse verdwyn het. Die twee vroue en twee kinders is nie in die voorval gewond nie.
Volgens Loubser is die man op die toneel dood verklaar. Dit is nie in dié stadium duidelik hoe oud die slagoffer was nie.
Ma en dogter tydens huisroof vermoor
Pearce de Klerk
Mense kry 'n selfoon paniek knoppie oplossing soos TSU Protect wat jou in staat stel om gewapende reaksie te ontbied in al die groot dorpe en stede. Hierdie tipe moorde en ander aanvalle kan voorkom word.
En so word di moordenaars met onwettige vuurwapens net nooit gevang nie. Dink ook aan di 2 jongmense wat opdi brug doodgeskiet is n ruk terug. Nog niemnd in hegtenis geneem.
Ons leef elke dag in vrees… Of jy nou op die pad is of even in jou eie huis is ons is nerens meer veilig… Maak nie saak hoe goed jy jou voertuig onderhou hy kan enige tyd steeds breek… So gewetenloos om die man voor sy familie te vermoor…
Hoe kan n mens in so n land lewe ?
Hier in die Kaap is dinge nie veel veiliger nie. Wanneer jou kar breek moet jy maar diep in bosse gaan wegkruip of in die see in vlug